બોલિવૂડ અભિનેત્રી એમી જેક્સન થોડા સમયમાં રજનીકાંત અને અક્ષયકુમાર અભિનીત ત્રિભાષી ફિલ્મ ‘૨.૦’માં જોવા મળશે. સફળતા અને નિષ્ફળતા અંગે વાત કરતાં તે કહે છે કે સફળતા બીજાઓના અનુસાર નહીં, પરંતુ તેના પર નિર્ભર કરે છે કે તમે શું અનુભવો છો. હું ખુશી અને એક સમૃદ્ધ કારકિર્દી ઇચ્છું છું. મારાં કેટલાંક સપનાં છે, પરંતુ પર્સનલ જિંદગીમાં ખુશ રહેવાનો મતલબ હું સફળતા સમજું છું. એમી નિષ્ફળતા સાથે પણ સારી રીતે ડીલ કરી શકે છે. તે કહે છે કે હું નિષ્ફળતા અંગે વિચારું છું. ટીકાઓ તો કોઇ અન્યનો વિચાર હોય છે, પરંતુ તેને સ્વીકારવી મુશ્કેલ છે. જ્યારે તમારો વિકાસ થાય છે ત્યારે તમારામાં કોન્ફિડન્સ આવે છે અને તમે નિષ્ફળતા પણ સ્વીકારતા થઇ જાવ છો.